פזצט"א

פזצט"א היא ראשי תיבות צה"ליים שפירושם: פול, זחל, צפה, טווח, אש, ומטרתם להציג את הצעדים שעל רובאי לנקוט בעת היתקלות באויב. ראשי התיבות משמשים כעזר זיכרון לזכירת הפעולות וסדרן:
 פול: מעבר ממצב עמידה למצב שכיבה, כדי לצמצם את חשיפת הגוף לירי האויב.
 זחל: זחילה לעמדה המיטבית הקרובה ביותר, קרי כזו שתספק מחסה ותאפשר תצפית. 
 צפה: בחינת האזור, לשם איתור מקור הירי.
 טווח: אומדן המרחק למטרה וכיוון כלי הירי. 
 אש: ירי לעבר המטרה.

בעבר, היו ראשי התיבות אפזצט"א - הא' הראשונה נפתחה אף היא (כמו האחרונה) ל"אש". עם שינוי תורת הלחימה, נשמטה הא' הראשונה, והחייל מצווה להגן על עצמו לפני שהוא משיב אש.

בלשון היומיומית של החיילים בצה"ל הפך הביטוי פזצט"א לתיאור השלב בו החייל מפיל עצמו במהירות לקרקע בזמן התקלות.

קישורים חיצוניים

ראשי תיבות וקיצורים
סלנג בצה"ל
צה"ל: הכשרה ואימונים